Ziemupe
Šis raksts ir par apdzīvotu vietu. Par citām jēdziena Ziemupe nozīmēm skatīt nozīmju atdalīšanas lapu. Ziemupe ir ciems Dienvidkurzemes novada Vērgales pagastā. Atrodas pagasta ziemeļrietumu daļā Ziemupes krastā 11 km no pagasta centra Vērgales, 28,5 km no novada centra Grobiņas un 237 km no Rīgas. Ziemupē atrodas tautas nams, pasts, veikals, viesu nams un autobusa pietura. Mūsdienu apdzīvotā vieta veidojusies ap bijušās Ziemupes muižas (Seemuppen) centru. Līdz 1949. gadam Ziemupes pagasta centrs, līdz 1954. gadam — Ziemupes ciema centrs. Ziemupes luterāņu baznīca ir valsts nozīmes arhitektūras piemineklis. Ciemā uzņemta 2006. gada Lailas Pakalniņas dokumentālā īsfilma "Teodors". Ziemupes pludmale rudenī Skats uz Ziemupes luterāņu baznīcas ieeju Ziemupes luterāņu baznīcas sakristejas ieeja Brīvdienu māja Ziemupē, kuras apdarē izmantotie koka materiāli gadu gaitā reaģē ar jūras mitrumu un vējiem radot unikālu tēlu